## Agricultura avança el pagament de 3 milions d’euros de les ajudes de la PAC per als arrossers afectats per la riuada

*** L’acompte arriba al 85 % dels arrossers beneficiaris d’esta ajuda
* El conseller d’Agricultura, Aigua, Ramaderia i Pesca ha visitat a Catarroja la zona afectada per la riuada**

El conseller d’Agricultura, Aigua, Ramaderia i Pesca, Miguel Barrachina, ha anunciat que “la Conselleria avançarà 3 milions d’euros en concepte d’ajudes agroambientals per als titulars d’explotacions d’arròs afectats per la riuada”.

“És la primera vegada que des de la Conselleria es practica un avançament d’estes característiques. L’objectiu és donar suport als qui han patit greus danys en les seues explotacions,” ha afegit Miguel Barrachina.

Així mateix, ha concretat que “els beneficiaris d’este avançament seran els titulars d’explotacions arrosseres acollits a compromisos agroambientals. Durant la setmana que ve s’anticiparà este primer pagament als arrossers, però també avançarem el pagament a les superfícies agràries ecològiques, zones amb limitacions naturals, l’apicultura per a la biodiversitat, així com aquells amb compromisos de conservació de l’ovella guirra”.

Miguel Barrachina ha fet estes declaracions durant la seua visita a Catarroja a explotacions arrosseres greument danyades per la riuada, a on ha traslladat als agricultors que “compten amb el suport del Consell” i ha explicat que “ja s’estan duent a terme actuacions per a la reparació dels camins d’accessos a les explotacions agràries”.

En este sentit, la conselleria d’Agricultura, Aigua, Ramaderia i Pesca ha adjudicat per 20 milions d’euros un contracte d’emergència per a la reparació de camins rurals a les comarques més afectades per les riuades.

Fecha: 25/11/2024